Vaihtoehto EU:lle Tiedotuskeskus

Vaihtoehto EU:lle Tiedotuskeskus (VEU) on suomalainen vuonna 1991 perustettu kansalaisjärjestö, jonka tavoitteena on tuoda esiin vaihtoehtoista kriittistä tietoa Euroopan unionin kehityksestä. VEU jakaa tietoa EU:sta ja sen päätöksenteosta sekä edistää kansalaiskeskustelua unionista.Etusivu (Vaihtoehto EU:lle Tiedotuskeskus 16.6.2008) Yhdistys julkaisi vuoteen 2012 asti neljä kertaa vuodessa ilmestyvää lehteä Vaihtoehto EU:lle, joka on perustettu vuonna 1992.

Perustettaessa Vaihtoehto EY:lle -järjestöstä kasvoi Suomen laajin EY-jäsenyyttä vastustava liike. Järjestöön liittyi kansalaisliikkeiden ja puolueiden aktiiveja varsin laajalta pohjalta. Toisin kuin pienemmät vastaavat ryhmät VEU jatkoi toimintaansa hävityn kansanäänestyksen jälkeen. Vuonna 1996 se osallistui omalla listallaan Suomen ensimmäisiin europarlamenttivaaleihin saaden 47 687 ääntä (2,12%). VEU:n kymmenhenkisellä listalla oli ehdokkaita useista puolueista (muun muassa Sami Aaltonen, Thomas Wallgren ja Asser Siuvatti), mutta järjestön vasemmistoliittolaiset päättivät osallistua vaaleihin puolueensa omalla listalla.Kirsi Martikainen: Kansalaisliikkeet pääsivät hitaasti vauhtiin  (Eurooppatiedotus) 

Puheenjohtajat
Ulla Klötzer (–2005)
Urho Kittilä (2005–2006)
Lea Launokari (2006–2007)
Mirva Tossavainen (2007–2008)
Olli Salin (2008–2013)
Arjo Suonperä (2013–2019)
Miguel López (2019–)

Lähteet

Aiheesta muualla
Vaihtoehto EU:lle

Luokka:EU-kriittisyys Suomessa
Luokka:Suomalaiset poliittiset järjestöt